दिनै बाक्सा जिल्लानि बेन्दोंआव थानाय हस्तिनापुर बिजनि मौजा दख’रा दुलाराय बर’ फरायसा आफादा दुलाराय बर’ फरायसा आफादनि बिथोन बायदि महामारि करना भाइरासनि गोहोमाव जानोगोनां HSLC आरो HS आन्जादा थाबथानानै दं । बे समाव गोबां HSLC आरो HS आन्जाद होनो गोनां फरायसा-फरायसुलिफोरा गोनो गोथो जानानै दं आन्जाद जागोन ना आन्जाद जाया ? आनजाद जायोब्ला माब्ला जागोन ? गोबां देबोर नांनाय सोंलुजों मोगा-मोगि जानानै दं । बे समाव दुलाराय बर’ फरायसा आफादा बिथांखि लाना बिथां फरायसा फरायसुलिफोरखौ थुलुंगा आरो सांग्रांथि होनो थाखाय HSLC आरो HS आन्जादा होनो गोनां फरायसा फरायसुलिफोरनो हामलायथि रादाब दैथायहरदों बेखौ नोजोरबोना दिनै HSLC आरो HS आन्जादा होनो गोनां फरायसा फरायसुलिफोरनि न’ न’ थांनानै दुलाराय बर’ फरायसा आफादा हरनाय हामलायथि लाइजामखौ हस्तिनापुर बिजनि मौजा दख’रा दुलाराय बर’फरायसा आफादा राननाय हाबाफारिखौ मावफुंबाय । मख’जाथावदि फरायसा फरायसुलि बिथांमोननो आसामनि सोलोंथाय मन्त्री रन’ज पिगुआ फोरमायनाय बायदि HSLC आरो HS आन्जादखौ फैगौ आगष्ट दाननि गिबि सप्टायाव जागोन होनना फोरमायनायखौ फरायसा फरायसुलिफोरनो रोखा फोरमायना होयो हस्तिनापुर बिजनि मौजा दख’रा दुलाराय बर’फरायसा आफादनि आफादगिरि राकेस रामसियारि बिथां आरो लोगो आफादगिरि प्रमद बर’ बिथांआ ।